Ανάπτυξη και επικύρωση μεθόδου εκχύλισης σε υφασμάτινο μέσο για τον προσδιορισμό Δικλοφαινάκης σε ανθρώπινα ούρα με υγρή χρωματογραφία υψηλής πίεσης και ανιχνευτή παράταξης φωτοδιόδων
Creators: name: Παπαθεοχαρίδου, Χριστίνα Βασιλείου
Publisher: name: Aristotle University of Thessaloniki
Year: 2024
Subjects: Μη στεροειδή αντιφλεγμονώδη
Εκχύλιση
Υφασμάτινο μέσο
Non-steroidal anti-inflammatory
Extraction
Fabric medium

description: Η πράσινη χημεία κέντρισε το ενδιαφέρον των σύγχρονων αναλυτικών χημικών, με άμεσο επακόλουθο τον σχεδιασμό των πειραματικών διεργασιών σύμφωνα με τις συνθήκες που η ίδια επιβάλλει. Η FPSE αναπτύχθηκε ικανοποιώντας πλήρως τον ζητούμενο πράσινο χαρακτήρα. Πρόκειται για μία ευαίσθητη και γρήγορη τεχνική που επιτρέπει την άμεση εκχύλιση των αναλυτών χωρίς να απαιτεί προηγούμενη κατεργασία. Διακρίνεται από τις υπόλοιπες του είδους της εξαιτίας της χαμηλής κατανάλωσης όγκου τόσο του δείγματος όσο και διαλυτών, για την ακρίβεια, την επαναληψιμότητα και την πιστότητά της. Σημαντικό γνώρισμα αποτελεί ακόμη το γεγονός πως ενδείκνυται τόσο για βιολογικά υποστρώματα, όσο και για τρόφιμα και περιβαλλοντικούς ρύπους. Μία νέα γρήγορη, απλή και αποτελεσματική μέθοδος FPSE-HPLC-DAD αναπτύχθηκε, βελτιστοποιήθηκε και επικυρώθηκε για τον προσδιορισμό του φαρμάκου της δικλοφαινάκης σε δείγματα ανθρώπινων ούρων. Για την εκχύλιση της ένωσης από το βιολογικό υπόστρωμα εξετάστηκαν έξι διαφορετικά είδη υφασμάτινου μέσου, προκειμένου να επιλεχθεί εκείνο που προσφέρει την υψηλότερη τιμή ανάκτησης. Το υφασμάτινο μέσο μη πολικού χαρακτήρα C18 ικανοποίησε αποτελεσματικότερα τις απαιτήσεις της μεθόδου και επιλέχθηκε για την εκτέλεση των πειραμάτων της παρούσας εργασίας. Εν συνεχεία, πραγματοποιήθηκαν βελτιστοποιήσεις στις διαστάσεις του υφασμάτινου μέσου, στην ιονική ισχύ αλλά και στη διαδικασία εκχύλισης, θέτοντας στο επίκεντρο το είδος του διαλύτη έκλουσης και τον όγκο του. Ακολούθησε η επικύρωση της μεθόδου μέσα από τον υπολογισμό της ακρίβειας, του ορίου ανίχνευσης και ποσοτικοποίησης, της επαναληψιμότητας κατά τη διάρκεια της ημέρας και της πιστότητας στη διάρκεια τεσσάρων ημερών. Οι ανακτήσεις κυμαίνονταν από 88,0-94,6%, ενώ τα όρια ανίχνευσης και ποσοτικοποίησης εντοπίζονται στις τιμές των 0,003 ng/μL και 0,01 ng/μL αντίστοιχα. Τέλος αποδείχθηκε πως το υφασμάτινο μέσο C18 παρέχει τη δυνατότητα αξιοποίησής του τουλάχιστον 10 φορές.
description: Green chemistry has managed to attract the interest of modern analytical chemists, with the immediate consequence of designing experimental processes according to the conditions it imposes. FPSE has been developed to fully satisfy the desired green character. It is a sensitive and fast technique that allows the direct extraction of analytes without requiring prior processing. It stands out from the rest of the techniques due to its low consumption of samples and solvents’ volume, for its precision, repeatability, and accuracy. Another significant feature is that it is suitable for the biological substrates, foods and environmental contaminants. A novel, fast, simple, and effective method FPSE-HPLC-DAD was developed, optimized, and validated for the determination of Diclofenac in human urine samples. For the compound’s extraction, six different types of fabric media were examined to select the one that offers the highest recovery value. The non-polar fabric media C18 proved to meet the method's requirements more effectively. Subsequently, parameters such as the ionic strength, the type of the elution solvent, the solvent’s volume and the dimensions of the fabric media were optimized. Method validation followed, which was evaluated by calculating the precision, the limits of detection and quantification, the repeatability during the day and over four days. Recoveries ranged from 88.0-94.6%. The LOD was calculated equal to 0,003 ng/μL and the LOQ was equal to 0,01 ng/μL, respecively. Finally, it was demonstrated that the C18 fabric medium provides the possibility of its utilization at least 10 times.